เตรียมร่างกายให้พร้อม ตั้งใจทำข้อสอบ มีกลวิธีในการทบทวนบทเรียน พยายามซึมซับข้อมูลให้ได้มากที่สุด
. เราต้องกินอาหารให้อิ่มท้องก่อนสอบ เพราะการปล่อยให้ตนเองหิวช่วงระหว่างสอบจะทำให้ขาดสมาธิในการทำข้อสอบและอ่อนเพลีย อย่าให้เวลาตนเองกินอาหารก่อนเข้าสอบน้อยเกินไป เพราะอาหารบ้างชนิดอาจทำให้เราอ่อนเพลียได้ อย่าลืมกินอาหารประเภทโปรตีนไร้ไขมันก่อนเข้าสอบ  การกินอาหารที่ดีต่อสุขภาพจะช่วยกระตุ้นการทำงานของสมองด้วย ฉะนั้นเราต้องกินอาหารที่ดีต่อสุขภาพเสมอเพื่อช่วยให้เราสามารถเรียนรู้เนื้อหาต่างๆ ในชั่วโมงเรียนได้ดี ถ้าเรานอนหลับพักผ่อนไม่เพียงพอ เราจะไม่สามารถจดจ่อกับการทำข้อสอบได้! ฉะนั้นเข้านอนแต่หัวค่ำในคืนก่อนสอบ แทนการอยู่อ่านหนังสือจนดึกดื่น เพราะถึงอย่างไรสมองของเราก็ไม่สามารถจดจำข้อมูลทุกอย่างในคืนเดียวได้อยู่แล้ว เตรียมอุปกรณ์ในการสอบให้พร้อม เตรียมเครื่องเขียนเช่น ปากกา ดินสอ ยางลบ ปากกาลบคำผิด รวมทั้งอุปกรณ์อื่นๆ ที่อาจารย์อนุญาตให้นำมาเข้าห้องสอบได้ เพราะถ้าไม่เตรียมอุปกรณ์ที่ใช้ในการสอบให้พร้อม เราก็จะอาจทำข้อสอบได้ไม่ราบรื่นเท่าไหร่หนัก การปล่อยให้ร่างกายขาดน้ำในช่วงสอบอาจทำให้เราขาดสมาธิและคิดอะไรไม่ค่อยออกในช่วงสอบ ฉะนั้นดื่มน้ำให้เพียงพอต่อความต้องการของร่างกายก่อนเข้าสอบและนำน้ำสักขวดเข้าไปในห้องสอบด้วย สมมติว่าเราไม่เคยดื่มกาแฟ ก็อย่าดื่มกาแฟนในวันสอบ พยายามอย่าทำอะไรผิดแผกแตกต่างไปจากกิจวัตรประจำวันตามปกติในวันหรือคืนก่อนสอบ เพราะอาจมีผลต่อวันสอบได้ พอการสอบเริ่มขึ้น ให้เขียนสูตรทุกอย่างหรือข้อมูลสำคัญที่นึกออกที่ด้านหลังกระดาษคำตอบหรือกระดาษทดก่อนที่จะเริ่มตอบคำถามแต่ละข้อ การเขียนสูตรหรือข้อมูลออกมาก่อนลงมือทำข้อสอบจะช่วยให้เราได้กลับมาดูข้อมูลเหล่านี้เมื่อต้องใช้งานในภายหลัง ทำข้อที่ง่ายและมั่นใจก่อน การทำข้อที่ทำได้ก่อนจะช่วยทำให้เราทำข้อสอบเสร็จไปหลายข้อ ถ้าเราติดขัดข้อไหน ให้ข้ามไปทำข้อต่อไปที่เราสามารถทำได้ก่อน พอเราได้ตอบคำถามในข้อที่เรามั่นใจหมดแล้ว ต่อไปก็จะเหลือแต่คำถามที่เราไม่มั่นใจในคำตอบ เมื่อเรากำลังทำข้อสอบที่มีคำตอบให้เลือก ให้ตัดตัวเลือกที่เรารู้แล้วว่าเป็นไปไม่ได้หรือดูงี่เง่าออก เราจะได้มีโอกาสตัดสินใจเลือกคำตอบที่เป็นไปได้มากยิ่งขึ้น บางครั้งคำตอบสำหรับคำถามนั้นอาจอยู่หรือซ่อนไว้ในคำถามข้ออื่น ให้อ่านคำตอบหรือคำถามอื่นๆ เพื่อช่วยกระตุ้นให้เรานึกคำตอบที่อาจเป็นไปได้ออก เว้นเสียแต่ว่าไม่มีคำตอบที่ถูกเลย ตอบข้อสอบให้หมดทุกข้อ โดยเฉพาะอย่างยิ่ง ถ้าเป็นข้อสอบแบบมีคำตอบให้เลือก อย่างน้อยเราก็มีโอกาส 25% ที่จะตอบถูก อย่างที่ได้กล่าวไปแล้ว ถ้าข้อสอบมีคำตอบที่ให้เราเลือก ให้ใช้วิธีตัดตัวเลือกที่เป็นไปไม่ได้ออก การรู้ว่ามีเวลาเหลือเท่าไหร่นั้นสำคัญ! ฉะนั้นเราต้องหมั่นคอยมองเวลาเพื่อจะได้รู้ว่าตนเองมีเวลาทำข้อสอบมากเท่าไหร่และพยายามบริหารเวลาให้ดี เราจะได้มีเวลากลับไปตรวจคำตอบและปรับเปลี่ยนคำตอบในภายหลังได้! การทบทวนบทเรียนอย่างหนักสองสามชั่วโมงในคืนก่อนสอบไม่ช่วยทำให้เราสอบได้คะแนนดีขึ้น ถ้าเราอยากทำคะแนนสอบได้ดีขึ้นจริงๆ เราจะต้องทบทวนเนื้อหาเก่าและอ่านเนื้อหาใหม่ทุกวันหรืออย่างน้อยหลายครั้งในหนึ่งสัปดาห์  การทบทวนบทเรียนบ่อยๆ จะช่วยให้เราทำคะแนนสอบได้ดีขึ้น  ทบทวนบทเรียนสลับกับพัก อย่าทบทวนบทเรียนให้เสร็จภายในคราวเดียวโดยไม่ยอมหยุดพัก เราต้องพักสัก 5-10 นาทีหลังจากทบทวนบทเรียนไป 30 นาที การพักสลับกับการทบทวนบทเรียนจะช่วยป้องกันไม่ให้สมองล้ามากเกินไปและทำให้มีเวลาซึมซับข้อมูลมากขึ้น ในช่วงพักพยายามอย่าใส่ข้อมูลในสมองเพิ่มเติมอีก ถึงแม้ข้อมูลนั้นจะเป็นข้อมูลคอนเสิร์ตล่าสุดของศิลปินที่เราชื่นชอบ ไม่ใช่ประวัติบุคคลสำคัญทางประวัติศาสตร์ก็ตาม คนแต่ละคนมีรูปแบบการเรียนรู้ที่ถนัดไม่เหมือนกัน บางคนถนัดเรียนรู้ผ่านทางการมองเห็น บางคนถนัดเรียนรู้ผ่านทางการฟัง บางคนต้องเคลื่อนไหวร่างกายไปด้วยถึงจะเรียนรู้ได้ดี เป็นต้น ฉะนั้นหารูปแบบการเรียนรู้ที่ตนเองถนัดให้พบและนำมาใช้ในการทบทวนบทเรียนของตนเอง ตัวอย่างเช่น ถ้าเห็นว่าตนเองเรียนรู้เนื้อหาได้ดีขึ้น เมื่อได้เคลื่อนไหวร่างกายขณะที่ทบทวนบทเรียน ก็ให้พยายามเดินไปรอบๆ ขณะที่ทบทวนบทเรียนไปด้วย ถ้าเห็นว่าตนเองเรียนรู้เนื้อหาได้ดีขึ้นเมื่อได้ยินเสียงเพลงตอนที่ทบทวนบทเรียน ก็ให้ฟังเพลงขณะที่ทบทวนบทเรียนไปด้วย ถ้าเห็นว่าตนเองเรียนรู้ได้ดีเมื่อได้เห็นภาพ ก็นำเนื้อหามาทำเป็นแผนภาพและนำแผนภาพนั้นมาใช้ในการทบทวนบทเรียน สมองของเราจะนึกอะไรบางอย่างหรือจดจำข้อมูลได้เมื่อได้กลิ่นหรือได้ยินเสียงบางอย่าง ฉะนั้นให้เรานำประสาทสัมผัสของตนเองมาใช้ให้เกิดประโยชน์! ขณะทบทวนบทเรียน ให้ทาโคโลญจ์หรือใส่น้ำหอมที่มีกลิ่นเฉพาะตัว (เป็นกลิ่นที่เราไม่ค่อยได้ใช้) และทาโคโลญจ์หรือใส่น้ำหอมกลิ่นนั้นอีกครั้งก่อนสอบ คุณครูอาจไม่อนุญาตให้ฟังเพลงช่วงสอบ แต่อย่างน้อยก็ควรฟังเพลงโดยเฉพาะอย่างยิ่งเพลงคลาสสิกก่อนสอบ  มีผลการศึกษาได้พิสูจน์แล้วว่าการฟังเพลงบางประเภทก่อนที่ตนเองจะต้องทำกิจกรรมที่ใช้สมองอย่างหนักสามารถช่วยได้จริงๆ การฟังเพลงช่วยปลุกสมองและเพิ่มความตื่นตัวของเรา วิธีที่ดีที่สุดที่จะทำให้เราสอบได้คะแนนดีขึ้นคือตั้งใจเรียนในชั่วโมงเรียน การปล่อยให้ตนเองคิดอะไรไปเรื่อยเปื่อย เหม่อลอยในชั่วโมงเรียน หรือไม่มาเรียนจะทำให้เราพลาดข้อมูลสำคัญที่อาจปรากฏในข้อสอบก็ได้ . การจดเนื้อหาที่ได้เรียนรู้ในชั่วโมงเรียนเอาไว้จะทำให้เราสามารถกลับมาทบทวนเนื้อหาในภายหลังได้ง่ายขึ้น การจดบันทึกเนื้อหาไม่เพียงช่วยให้เราซึมซับข้อมูลและตั้งใจเรียนมากขึ้นเท่านั้น แต่เรายังสามารถใช้ขอมูลที่บันทึกไว้มาเป็นหลักอ้างอิงในการทบทวนบทเรียนในภายหลังได้ด้วย . การบ้านอย่างเช่นแบบฝึกหัดต่างๆ และเนื้อหาที่คุณครูให้ไปอ่านมาล่วงหน้าอาจออกข้อสอบก็ได้ ฉะนั้นการทำการบ้านส่งทุกครั้งจึงเป็นเรื่องสำคัญ เราควรมีการกำหนดตารางเวลาเพื่อทำการบ้านและควรนั่งทำการบ้านในสถานที่ซึ่งเงียบสงบเพื่อป้องกันไม่ให้เราวอกแวกและผัดวันประกันพรุ่ง เทคนิคช่วยจำต่างๆ สามารถนำมาใช้ช่วยในการจดจำข้อมูลอย่างเช่น ตัวเลข ประเภท และรายชื่อได้จริงๆ แค่ต้องมั่นใจว่าตนเองเข้าใจเนื้อหาได้อย่างถูกต้องและไม่เอาเนื้อหาทุกอย่างมาปนกัน!  เทคนิคช่วยจำคือการใช้วลีมาช่วยในการจำสิ่งต่างๆ ที่ต้องจำไปตามลำดับ ตัวอย่างเช่น  "Katy Perry Came Over For Great Songs" เป็นวลีที่สามารถนำมาใช้ช่วยจดจำวิธีจำแนกทางชีววิทยาโดยเรียงลำดับจากใหญ่ที่สุดไปเล็กที่สุดดังนี้ อาณาจักร (Kingdom) ไฟลัม (Phylum) ชั้น (Class) อันดับ (Order) ครอบครัวหรือวงศ์ (Family) สกุล (Genus) ชนิด (Species) กลวิธีช่วยจำอีกวิธีหนึ่งคือถ้าเราต้องจำตัวเลขยาวๆ แทนที่จะพยายามจำเป็น 2537610925 ให้แยกจำตัวเลขเหมือนกับการจำหมายเลขโทรศัพท์คือ 253-761-0925 เราสามารถจำวันสำคัญแบบแยกกันได้เหมือนกัน  เรารู้ว่าวันวิสาขบูชาตรงกับขึ้น 15 ค่ำ เดือน 6 ก็ให้เราจำเป็นบ้านหมายเลขที่ 15/6 ก็ได้ เราอาจขอตัวอย่างข้อสอบจากคุณครูมาลองฝึกทำดูหรือหาตัวอย่างข้อสอบจากทางอินเตอร์เน็ตแล้วพิมพ์ใส่กระดาษเพื่อจะได้ลองฝึกทำดูได้ การฝึกทำตัวอย่างข้อสอบจะช่วยทำให้เรารู้ว่าตนเองเข้าใจเนื้อหามากแค่ไหนและมีอะไรที่ยังไม่รู้อีกบ้าง การรู้จุดอ่อนของตนเองก่อนทำข้อสอบจริงนั้นสำคัญมาก!
รับประทานอาหารให้เหมาะสม พักผ่อนให้เพียงพอ. เตรียมอุปกรณ์ที่ต้องใช้ในการสอบให้พร้อม. ดื่มน้ำให้มากๆ. ทำกิจวัตรตามปกติ. เขียนเนื้อหาที่สำคัญลงไปในกระดาษคำตอบก่อน. ทำข้อที่เราทำได้ก่อน. ตัดตัวเลือกที่ไม่ใช่คำตอบออกไป. ดูว่าคำถามอื่นๆ มีคำบอกใบ้บ้างไหม. ตอบข้อสอบให้ครบทุกข้อ. ดูเวลาด้วย. ทบทวนบทเรียนบ่อยๆ. นำรูปแบบการเรียนรู้ที่ตนเองถนัดมาใช้ในการทบทวนบทเรียน. ใช้ประสาทสัมผัสมาช่วยกระตุ้นความจำ. ฟังเพลง. มาเข้าเรียนและตั้งใจเรียน. จดเนื้อหาเอาไว้ ทำการบ้าน ใช้เทคนิคช่วยจำและกลวิธีอื่นๆ. ฝึกทำตัวอย่างข้อสอบ.
https://www.wikihow.com/Get-Higher-Marks-in-Exams https://www.wikihow.com/Get-Higher-Marks-in-Exams https://www.wikihow.com/Get-Higher-Marks-in-Exams https://www.wikihow.com/Get-Higher-Marks-in-Exams
Preparing Your Body Acing the Test Studying Like a Pro Absorbing Knowledge Efficiently